L'Escola d'Administració Pública de Catalunya va crear els Premis Alfons Ortuño l'any 2012, amb l'objectiu de reconèixer honoríficament les actuacions d'innovació i bones pràctiques en matèria de gestió pública de les administracions públiques catalanes mitjançant la Resolució GRI/1154/2012, de 8 de juny, amb caràcter biennal.
Aquests Premis tenen per objectiu el reconeixement de les actuacions innovadores i les bones pràctiques en gestió pública que duen a terme les administracions públiques catalanes.
L'Escola d'Administració Pública de Catalunya (EAPC) obre la convocatòria de la cinquena edició dels Premis Alfons Ortuño per reconèixer les actuacions d'innovació i bones pràctiques en matèria de gestió pública a les administracions públiques catalanes.
Amb el lema "Idees que neixen per ser de tots", la convocatòria de 2020 premiarà projectes implantats en els darrers dos anys (entre l'1 de gener de 2018 i el final del termini de presentació de candidatures).
Dins del concepte general "Innovació i bones pràctiques" s'inclouen quatre categories:
S'atorgarà un màxim de quatre premis, un per cada categoria, i un màxim de dos accèssits per cadascuna.
A més, les bases també preveuen un màxim de dos premis especials per a projectes d'especial envergadura i rellevància i un premi especial per a ajuntaments de menys de 5.000 habitants.
Alfons Ortuño Salazar, nascut el 1948 a Oriola (Alacant), va arribar a Catalunya de jove per formar-se i cursar estudis universitaris superiors a la Universitat de Barcelona.
Economista de professió i vocació, dedicà la seva vida professional al servei públic, mitjançant la docència universitària i, sobretot, en l'ordenació de les finances públiques de les quals era un expert coneixedor.
L'any 1974 va accedir a l'Administració local, col·laborant en la Secretaria Tècnica de la Delegació de Serveis d'Hisenda de l'Ajuntament de Barcelona, i contribuí extraordinàriament en les tasques necessàries per clarificar la situació financera del municipi.
Ramon Trias Fargas com a conseller d'Economia i Finances (1980-82) el cridà per integrar-se al seu departament.
Entre 1980 i 1994, Alfons Ortuño va exercir de director general de Pressupostos i Tresor de la Generalitat, i també va ser membre de la part catalana de la Comissió Mixta de Valoracions Estat-Generalitat.
Durant aquesta etapa, Alfons Ortuño va crear l'estructura i els fonaments del que serien les finances de la Generalitat de Catalunya, d'acord amb les competències assumides i amb les aspiracions de l'autogovern.
Posteriorment, entre 1994 i 2003, va exercir com a secretari general del Departament d'Economia de la Generalitat.
Finalitzada aquesta etapa, es va incorporar a la Sindicatura de Comptes de Catalunya, a proposta de CiU, al costat del Sr.
Enric Genescà, els quals van ser designats síndics pel Ple del Parlament el 18 de febrer de 2004.
Tot i la malaltia que patia, va estar al peu del canó d'una manera exemplar.
Va morir a Barcelona, el 19 de setembre de 2004, a l'edat dels 55 anys.
En paraules del Síndic major, el Sr.
Joan Colom, - era el que els francesos diuen un grand commis d'État, el gran funcionari públic en el millor sentit de la paraula, o l'exemple de civil servant, el servidor públic anglosaxó -.
Alfons Ortuño ha estat una persona rellevant del Govern de la Generalitat durant molts anys, respectat per tothom i estimat pels seus col·laboradors directes.
A més de les seves fortes conviccions i de la seva família, Alfons Ortuño tenia una altra gran passió, la música, gràcies a la qual aconseguia una harmonia vital que escampava i inundava en tot el seu entorn.